Diari Oficial de la Generalitat Valenciana


Sumari del DOGV 4004, del 22-05-2001 (2001/4795)

Informació pública de l'alternativa tècnica del programa d'actuació integrada per al desenvolupament de la unitat d'execució número 1 del sector Sant Cristòfol de l'Ajuntament de Moixent.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4004

Data del DOGV
:   22-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4795


Organisme emissor
:   Ajuntament de Moixent

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament de la unitat d'execució número 1 del sector Sant Cristòfol de l'Ajuntament de Moixent. [2001/A4795]
  
El Ple de l'Ajuntament de Moixent, en la sessió celebrada el dia 28 de febrer del 2001, va acordar sotmetre a informació pública, durant el termini de 20 dies, mitjançant edictes en un diari d'informació general editat a la Comunitat Valenciana i posteriorment, o simultàniament, en el Diari Oficial de la Generalitat Valenciana, i prèvia remissió de l'avís previst en l'article 46 de la Llei 6/1994, de 15 de novembre, Reguladora de l'Activitat Urbanística, l'alternativa tècnica del programa d'actuació integrada per al desenrotllament de la unitat d'execució 1 del sector Sant Cristòfol, presentada per Jordi Vizcaíno Garrido i José Alberto Escrivá Fabra, en representació de la mercantil Desarrollos Urbanísticos del Levante, SL, composta de memòria del programa, sol·licitud de cèdula d'urbanització, pla parcial de millora del sector Sant Cristòfol, projecte d'urbanització de la unitat d'execució 1 del sector Sant Cristòfol, i estatuts i acords socials de l'agrupació d'interés urbanístic.
  
Durant el mencionat termini, comptat a partir del següent dia hàbil al de la publicació de l'edicte en el Diari Oficial de la Generalitat Valenciana (DOGV), podran presentar-se, en l'ajuntament, tant al·legacions com altres alternatives tècniques, i es prorrogaria el termini inicial per 20 dies addicionals si, durant els 10 primers dies d'informació pública, qualsevol persona es comprometera a presentar una alternativa substancialment distinta a la inicial.
  
Durant els cinc dies següents al venciment del termini d'informació pública, qualsevol persona podrà presentar, en el registre municipal i en plica tancada, proposicions juridicoeconòmiques a les alternatives tècniques presentades. L'acte d'obertura de pliques tindrà lloc el dia hàbil següent al de la terminació del dit termini, excepte que es tracte de dissabte, i en este cas es traslladarà al següent dia hàbil.
  
Totes les actuacions podran ser objecte de consulta i al·legació per part dels interessats durant els 10 dies següents a l'acte d'obertura de pliques.
  
Així mateix, no havent pogut practicar la notificació de l'anterior edicte als interessats que a continuació s'assenyalaran, pel present anunci es procedeix a la notificació d'aquell, amb els efectes previstos, de conformitat amb el que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Interessats que se citen:
  
- Sr. Riad Mammond Lakkis.
  
- Sra. Rosario Cases Martínez.